Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1116

6. évfolyam Ajánlott tananyag Az öt népzenei dialektus (Dunántúl, Észak, Alföld, Erdély, Moldva) kistájaiból a kamaracsoport korosztályától, hangszerösszetételétõl, létszámától függõen választott népzenei anyag, mely tartalmazzon parlando rubato elõadásmódú népdalokat és különbözõ karakterû, lüktetésû, ritmikájú, tempójú táncdallamokat. Követelmények A tanuló legyen képes – teljesen önállóan alkalmazkodni a hangképzés, dinamika, stílus, artikuláció stb. terén, – az elõzõ évek ismeretanyagának teljesen önálló alkalmazására – stílusosan játszani a tanult népzenei dialektus dallamait. – kb. félórányi mûsort koncentráltan, koncertszerûen végigjátszani A tanuló legyen tisztában a játszott népzenei dialektus hangszeres, énekes népzenei anyagának jellegzetességeivel. Az év végi vizsga javasolt anyaga – Két különbözõ karakterû és tempójú népdalokat tartalmazó összeállítás és egy táncfüzér, táncrend elõadása a tanév közben megismert népzenei tájak anyagából. Követelmények a továbbképzõ évfolyamok elvégzése után A tanuló legyen képes – figyelmét megosztani a saját és a többiek szólama közt, – saját szólamának szerepét önállóan felismerni, annak megfelelõen szólamát kiemelni vagy háttérbe helyezni, – figyelemmel kísérni az összhangzást is, – saját szólamán belül és a partnerekhez is önállóan intonálni, – önállóan kialakítani az adott népzenei dialektus elõadásához illõ hangképzést, dinamikát, artikulációt stb. A tanuló legyen tisztában – a játszott népzenei dialektus hangszeres, énekes népzenei anyagának jellegzetességeivel. – az együttjátszó hangszerek intonációs és egyéb jellemzõivel, – az akusztikus intonáció alapvetõ tudnivalóival. A mûvészeti záróvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Kamarazene fõtárgy „A” tagozat: minimum 20 perc A vizsga tartalma Koncertszerû 30 perces elõadás. Anyagát az öt népzenei dialektus (Dunántúl, Észak, Alföld, Erdély, Moldva) kistájainak népzenei anyagából, a kamaracsoport korosztályától, hangszerösszetételétõl, létszámától függõen kell kiválasztani. Tartalmazzon parlando rubato elõadásmódú népdalokat és különbözõ karakterû, lüktetésû, ritmikájú, tempójú táncdallamokat, táncfüzéreket, táncrendet. A vizsga értékelése – megfelelés az elõírt követelményeknek, – helyes légzés, testtartás, hangszertartás, – hangszerkezelés, – technikai felkészültség, – állóképesség, – hangképzés, – intonáció, – díszítések alkalmazása, – helyes ritmus és tempó, – speciális technikai elemek alkalmazása – elõadásmód, – alkalmazkodóképesség, – szép, érthetõ szövegmondás (vokális kamarazene) – népzenei stílushûség. A tananyag feldolgozásához szükséges kötelezõ (minimális) taneszközök A létszámhoz igazodva: kottapultok, karfa nélküli székek. Felvételek készítésére és visszahallgatására alkalmas audio– és video felvevõ és lejátszó berendezések. NÉPI ZENEKAR A népzene alapvetõen közösségi mûfaj. A hagyományos népzenei gyakorlatban fontos szerepe van több hangszer együttes játékának, a hangszeres – énekes együttmuzsikálásnak, melyhez gyakran társul a néptánc is. A társas zenélés segíti a tanulókat megszerzett egyéni tudásuk gyarapítására, alkalmazására. Közösségformáló jellege elõsegíti az együttmûködés képességének (közös munka, alkalmazkodás, felelõsségvállalás, irányítókészség, irányíthatóság, tolerancia, kommunikációs készség) megerõsödését, azon viselkedési formák tanulását, amelyek alapján a tanuló konstruktívan be tud illeszkedni és aktívan részt tud venni a társas zenélés különbözõ formáiban (szólistaszerep, kísérõfunkció, ének–, tánckíséret, táncház). Az együttmuzsikálás hat az emberi kapcsolatok fejlõdésére, hozzájárulva ezzel a harmonikusabb személyiség kialakulásához. Elmélyíti a kapcsolatot a hagyomány és ennek a mindennapi életben való alkalmazása között, ösztönzi a tanulókat a közös éneklésre, akár saját örömükre, akár koncerteken, táncházakban, ünnepeken való közremûködés formájában. A zenekar tantárgy alá tartozik a 8 fõ fölötti, tetszõleges összeállítású hangszeres és/vagy vokális tanulókból álló együttes. A néphagyományban, a hagyományos összetételû zenekari formációknál ilyen létszámú együttmuzsikálás csak alkalomszerûen szólal meg. Az együtténeklésben azonban ez tekinthetõ a legáltalánosabb formának: a gyermekjátékok, karikázók, a jeles napokhoz kapcsolódó szokásdalok, a mulatságok, lakodalmak, a vallásgyakorlás alkalmain, a temetés, virrasztás, a katonaság, a közös munkák és a spontán összeverõdések (pl. pinceszer) alkalmával a kötetlen, szabad kezdeményezésen alapuló éneklés a természetes. A folklórmozgalmakban számos új jelenség, forma segíti a népzene nagyobb létszámú használatát. A kialakuló énekegyüttesek, népdalkörök, citerazenekarok elõadásában népdal összeállításokat hallhatunk. Rendkívül fontos azonban a népzenei rögtönzés és variálás készségeinek kialakítása és gyakorlása, melyhez lehetõséget teremt a zenekari forma is. A népi zenekar tanításának feladatai Ismertesse meg a tanulókat – a hangszeres és énekes népzene közösségi formáival, gyakoroltassa a hangzó anyagok, kották egyéni és közös feldolgozását, ezek szabad alkalmazását, a zenei anyag folyamatos, dallam–, ritmus– és stílushû megszólaltatását, fejlesztve az igényességet a jó hangzásra, lendületes megszólalásra. – az egymással társítható népi hangszerek sajátosságaival. – a népi variációs, rögtönzésszerû hangszeres dallamvezetés alapvetõ szabályaival. – a zene logikájával, különös tekintettel a népzene sajátos gondolkodásmódjának, a dallam– és harmóniavilág és a formai szerkezet összefüggéseinek, a ritmus és intonáció hajlékonyabb értelmezésének, a nyelv sajátságaival is összefüggõ hangsúlyviszonyainak jellemzõire. Tegye lehetõvé – a hangszeresek és énekesek számára, hogy megismerjék az énekes dallamok hangszeres változatait, a hangszeren játszott dallamok szövegeit. – hogy a tanuló a saját hangszerén kívül, más népi hangszereket is megismerhessen. – hogy a tanuló gazdagítsa zenei mûveltségét a szomszéd– és rokonnépek népzenéjének befogadásával, megtanulásával. Ösztönözze a tanulókat – népzenei mûveltségük elmélyítésére, eredeti hangfelvételek, kottakiadványok és az elméleti szakirodalom önálló tanulmányozására. – a népzenei hagyomány elemzõ megismerésére. – a hagyományõrzéshez való kapcsolódás tudatos kapcsolódására. – a táncházakban való aktív muzsikálásra, mely élményszerûen ötvözi a hagyományos népi kultúra egységét: zene, ének, tánc. Készítse fel a tanulókat – a hagyományos népzenei kamarazenélés önálló mûvelésére, – a szólamok önálló, technikailag magas szintû, stílushû elsajátítására és megszólaltatására. Fordítson figyelmet – az egymás játékához, valamint az énekesekhez vagy táncosokhoz való alkalmazkodásra. Járuljon hozzá – a kamarazenéléshez nélkülözhetetlen figyelemmegosztó és alkalmazkodóképesség fejlesztésével a tanuló személyiségének, egyéniségének formálásához. Fejlesztési feladatok A népi zenekar oktatásában az évfolyamok fejlesztési követelményei függenek a résztvevõk egyéni tudásszintjétõl, a hangszeres és/vagy énekes tanulók adott tanévre vonatkozó létszámától, arányától, az együttmuzsikáló hangszerek összeállításától. Ezért minden zenekarra érvényes, éves szintekre lebontott fejlesztési követelményeket nem lehet megadni. A népzene sajátossága, hogy az állandó zenei formációk mellett alkalmi együttmuzsikálásban is társulhatnak a rendelkezésre álló hangszerek. Helyezzük elõtérbe azonban a népzene hagyományos formáinak, alkalmainak, funkcióinak megismertetését. A népzenében a kamarazenének és a nagyobb létszámú zenekaroknak nincs eltérõ, különálló repertoárja. A létszám nem a zenei anyag kiválasztásában, hanem az elõadásmódban játszik elsõsorban szerepet. Az alábbiakban a fejlesztési feladatokat ismeretekek és készségek szerint csoportosítva soroljuk fel. A képzés során ezek kialakítása és szintjének fejlesztése a képzés célja. A társas muzsikálás gyakorlati ismeretei – Beintés–leintés. – Közös levegõvétel és intés. – Lassítás, gyorsítás jelzése. – A zenekar elhelyezkedésének szempontjai. – Igénykeltés a pontos tagolás, a tiszta szólamvezetés, a világos megformálás, a differenciált dinamika, a fejlett hangszínkultúra iránt. A hangolással, intonációval összefüggõ ismeretek – A hangolás módja az adott hangszer sajátosságaiból kiindulva. – A saját hangszer és a kamarapartnerek hangszerének hangolása. – Transzponálás, a transzpozíció fogalma. – A saját és a zenekari tagok hangszerének intonációs és egyéb jellemzõi. – A saját hangszer intonációs hibáinak javítási lehetõségei (levegõmennyiség, szájtartás, kéztartás, vonótartás–módosítás,). – A vokális intonációban a temperált hangszerekhez való alkalmazkodás elsajátítása. – A vokális intonáció és az adott elõadóterem akusztikai kapcsolata. – Az akusztikus intonáció alapvetõ tudnivalói. A zenei stílusokra, mûfajokra vonatkozó ismeretek – A játszott mûvek formája, harmóniai világa – A játszott mûvek elhelyezése a zenetörténetben. – A disszonancia–konszonancia fogalma, felismerése, megvalósítása. A kamarazenei játékkal összefüggõ képességek, készségek fejlesztése – Lapról olvasás. – Memorizálás képessége. – A belsõ hallás fejlesztése. – Intonációs készség. – Az improvizációs készség fejlesztése. – A figyelem megosztása a saját és a többi szólam, illetve az összhangzás közt. – Alkalmazkodás a hangképzés, dinamika, karakter, stílus stb. terén. – Színgazdag játék valamennyi dinamikai tartományban, tiszta intonációval. – Az önállóság megszerzése a zenei elemzés, értelmezés, a variációképzés területén is. – A jó megfigyelõkészség, memória, a gyors hallás utáni tanulás, a biztos kottaolvasási készség fejlesztése. – Meggyõzõ zenei–, elõadói élményt keltõ hangszerjáték biztos tempótartással szóló és kísérõ szerepkörben, változatos zenekari összeállításokban.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes